wannaphong/clean_thaiwikipedia huggingface dataset:
# แกรนด์พรินซ์โฮเทลอากาซากะ
แกรนด์พรินซ์โฮเทลอากาซากะ  เป็นโรงแรมหรูในเขตชิโยดะ โตเกียว ประเทศญี่ปุ่น หลังการทุบทำลายเสร็จสิ้นไปในปี 2013 พื้นที่ปัจจุบันของโรงแรมเป็นโครงการพัฒนาแบบผสมชื่อ โตเกียวการ์เดนเทอร์เรส

โรงแรมเป็นผลงานออกแบบของสถาปนิกเค็นโซ ทังเงะ และเป็นที่รู้จักดีจาก "ด้านหน้ารูปฟันเลื่อยที่เป็นเอกลักษณ์" (distinctive saw-toothed facade) หลังปิดทำการ โรงแรมได้กลายมาเป็นที่รู้จักจากกระบวนการทุบอาคารที่ค่อย ๆ ทำจากบนลงล่าง ทำให้เหมือนตึกค่อย ๆ หดสั้นลง

โรงแรมปิดทำการในเดือนมีนาคมปี 2011 เนื่องจากไม่สามารถสู้การแข่งขันในธุรกิจโรงแรมได้ กระนั้นหลัจากเหตุแผ่นดินไหวและสึนามิปี 2011 ก็ได้เปิดใช้โรงแรมเป็นศูนย์พักพิงชั่วคราวให้กับผู้อพยพจากฟูกูชิมะ

ชั้นบนของโรงแรมถูกใช้งานเป็นที่ทำการในการทำลายโรงแรม ชั้นแต่ละชั้นค่อย ๆ ถูกทำลายไล่ลงมาจากข้างบน ทำให้ตึกเตี้ยลงทีละชั้น โดยในเดือนกุมภาพันธ์ 2013 ตึกได้เตี้ยลงไปแล้วมากกว่า 30 เมตร มีการนำเทคนิคการเบรกโดยจ่ายพลังงานคืน (regenerative braking) มาใช้กับปั้นจั่นเพื่อยกชิ้นส่วนที่ทำลายเป็นชิ้นแล้วลงไปยังพื้นชั้นล่างสุด การทำเช่นนี้ยังช่วยสร้างกระแสไฟฟ้าที่นำกลับมาใช้หมุนเวียนในการทำลายอาคารต่อ
# เดอะไลน์
เดอะไลน์  เป็นเมืองอัจฉริยะเชิงเส้นที่ถูกนำเสนอในประเทศซาอุดิอาระเบียในเมืองนีโอม แคว้นตะบูก ซึ่งกำลังอยู่ในระหว่างการก่อสร้าง โดยได้รับการออกแบบให้ไม่มีรถยนต์ ถนน หรือการปล่อยก๊าซคาร์บอนไดออกไซด์ เมืองที่มีความยาว 170 กิโลเมตร (110 ไมล์) นี้เป็นส่วนหนึ่งของโครงการซาอุดิวิชัน 2030 ซึ่งซาอุดิอาระเบียอ้างว่าจะสร้างงาน 380,000 ตำแหน่งและเพิ่มมูลค่า 48,000 ล้านเหรียญสหรัฐให้กับจีดีพีของประเทศ เดอะไลน์จะเป็นการพัฒนาโครงการครั้งแรกในนีโอม ซึ่งเป็นเมืองที่วางแผนไว้ด้วยมูลค่า 5 แสนล้านเหรียญ แผนของเมืองคาดว่าจะมีประชากร 9 ล้านคน
# สุนัขจิ้งจอกกับองุ่นเปรี้ยว
สุนัขจิ้งจอกกับองุ่นเปรี้ยว  เป็นนิทานอีสป เรื่องที่ 15 ตาม Perry IndexAesopica การบรรยายในต้นฉบับเป็นไปอย่างรวบรัดและเรื่องที่นำไปเล่าต่อกันก็มักเป็นเรื่องสั้นกระชับเช่นกัน  เนื้อเรื่องกล่าวถึงสุนัขจิ้งจอกตัวหนึ่งที่พยายามจะกินองุ่นจากเถาที่อยู่สูงเกินกว่าจะปีนถึง แทนที่จะยอมรับความพ่ายแพ้ สุนัขกลับกล่าวว่าองุ่นเหล่านั้นไม่เป็นที่พึงปรารถนา  สำนวนที่ว่า องุ่นเปรี้ยว  จึงมีที่มาจากนิทานเรื่องนี้

 นิทาน 
นิทานเรื่องสุนัขจิ้งจอกกับองุ่นเปรี้ยวเป็นนิทานที่มีสัตว์เพียงตัวเดียวเป็นตัวเอกของเรื่อง 
มีฉบับภาษากรีกหลายฉบับและฉบับภาษาละตินเพียงฉบับเดียวโดย Phaedrus (IV.3) ซึ่งสั้นและได้ใจความ

ในฉบับของ La Fontaine's Fables นักวิจารณ์ได้เน้นการแดกดันในบรรทัดสุดท้าย "Better, I think, than an embittered whine".ข้อความนี้ปรากฏในหน้า 4 ของเอกสารใน cfaitc.org

แม้ว่านิทานเรื่องนี้จะบรรยายพฤติการณ์อันเป็นอัตวิสัยทั้งสิ้น แต่สำนวนในภาษาอังกฤษ "องุ่นเปรี้ยว" ซึ่งมีที่มาจากเรื่องมักจะใช้สำหรับการดูถูกในเชิงอิจฉาริษยา 
สำนวนที่คล้ายกันในภาษาอื่นมีในยุโรปและเอเชียp. 17, 18. Peter Unseth, Daniel Kliemt, Laurel Morgan, Stephen Nelson, Elaine Marie Scherrer. Wellerism proverbs: Mapping their distribution. [GIALens 2017 Volume 11, No. 3. Web link].The Concise Dictionary or European Proverbs, London 1998, p.989, proverb 986 บางโดยบางครั้งกล่าวถึงผลไม้ชนิดอื่น ในช่วงคริสต์ศตวรรษที่ 12 Peter Abelard กล่าวว่าฉบับที่สุนัขจิ้งจอกต้องการผลเชอร์รี่กลายเป็นสำนวนLetters of Peter Abelard, Beyond the Personal, trans. Jan M. Ziolkowski, The Catholic University of America Press, 2008, Letter 13, p.179 ซึ่งได้รับการบันทึกไว้ในศตวรรษเดียวกันโดยนักประพันธ์ Aimeric de PeguilhanAnthology of Troubador Lyric Poetry, trans. Alan R. Press, Edinburgh University, 1985, pp.226-7 ในฉบับของสแกนดิเนเวียสุนัขจิ้งจอกได้กล่าวถึง rowanberies เนื่องจากองุ่นไม่เป็นผลไม้ที่พบได้ในภูมิอากาศของประเทศทางเหนือของยุโรปSee the Wiktionary definition of the Swedish proverb and the YouTube animation of its Finnish equivalent:  ในภาษารัสเซียมีสองสำนวนจากคำแปลต้นฉบับ La Fontaine โดย Ivan Krylov  องุ่นเป็นสีเขียว "Green are the grapes" (Зелен виноград) เป็นการตอบสนองต่อการด้อยค่าAcademic.ru ส่วนคำแปลก่อนหน้าโดย Krylov ตาอาจมองเห็นแต่ฟันอาจไม่รู้รส "Eye may see but tooth not taste" (Хоть видит око, да зуб неймет) กลายเป็นสำนวนAcademic.ru

 ความไม่ลงรอยกันทางประชาน 
แทนที่จะยอมรับความล้มเหลวว่ากระโดดเอาพวงองุ่นไม่ได้ สุนัขจิ้งจอกกลับให้เหตุผลว่าองุ่นไม่อร่อย
ผู้วิจารณ์ท่านหนึ่งจึงยกเรื่องนี้ว่า เป็นตัวอย่างของความไม่ลงรอยกันทางประชาน 
สุนัขจิ้งจอกพยายามดำรงแนวคิดที่เข้ากันไม่ได้สองเรื่อง คือความต้องการกับความผิดหวัง ไว้ในใจพร้อม ๆ กัน
ในตอนท้ายของนิทาน สุนัขจิ้งจอกจึงกล่าวคำดูแคลนที่ด้อยค่าเพื่อลดความไม่ลงรอยดังกล่าว
นักปรัชญาที่มหาวิทยาลัยโคลัมเบีย จอน เอลส์เตอร์ จึงเรียกพฤติกรรมทางความคิดนี้ว่า "การเกิดความชอบแบบปรับตัวได้" (adaptive preference formation)
# ลุค อิชิกาวะ พลาวเดน
ลุค อิชิคาว่า พลาวเด้น ; เกิด 13 กันยายน พ.ศ. 2538) เป็นนายแบบและนักแสดงชาวญี่ปุ่น-อเมริกันที่อาศัยอยู่ในประเทศไทย เขามีชื่อเสียงจากบทบาทนำในภาพยนตร์สั้นเรื่อง อันดีฟีทเตด (2021) และแสดงละครโทรทัศน์เรื่อง นายคะ อย่ามาอ่อย (2021) และ มายเดียร์โอโนแวน (2022)

 ชีวิตในวัยเด็กและการศึกษา 
ลุคเกิดเมื่อวันที่ 13 กันยายน ค.ศ. 1995 ที่รัฐเพนซิลเวเนีย สหรัฐ เขาเติบโตขึ้นมาในสหรัฐ จบการศึกษาจาก โรงเรียนสเตตคอลเลจเอเรีย ในเพนซิลเวเนีย เขาสำเร็จการศึกษาจากมหาวิทยาลัยจอร์จวอชิงตัน วิทยาลัยศิลปศาสตร์และวิทยาศาสตร์โคลัมเบีย และปริญญาตรีสาขาคณิตศาสตร์และสถิติในปี พ.ศ. 2560

เขามีแผนศึกษาต่อในระดับปริญญาโทในสหรัฐ แต่ได้รับโอกาสเป็นนายแบบ เขาเริ่มต้นอาชีพนายแบบครั้งแรกในประเทศไทย และเป็นนักแสดงหลังจากเป็นนายแบบได้สามเดือน

 ผลงานการแสดง 

 ภาพยนตร์ 
+ปีเรื่องชื่อภาษาไทยบทบาทหมายเหตุอ้างอิง256
4Undefeated อันดีฟีทเตดเร็นแสดงนำ 2568ตำบักหุงแสดงนำ

 ละครโทรทัศน์ 
+ปีเรื่องบทบาทเครือข่ายหมายเหตุอ้างอิง2562เกมล่าเธอเคนGMM 25นักแสดงสมทบ2563Wake Up ชะนี The Series ฤดูกาลที่ 2เจฟฟ์นักแสดงสมทบ2564นาบี ฉันจะไม่รักเธอปองภพนักแสดงสมทบนายคะอย่ามาอ่อยอาคิสึกิ โคจิ แสดงนำหัวใจรักสี่ดวงดาวโดมินิก ชุนนักแสดงรับเชิญ2565นางฟ้าคาบาเรต์ปราบศึก/แพทริเซีย/แพทตี้นักแสดงนำโดโนวาน...ที่รักโดโนวาน แมคดาเนียล (ไดโน)แสดงนำคู่แท้ แม่ไม่เลิฟอิชญะ ประภาวิษณุ(อิช)แสดงนำ2566Faceless Love รักไม่รู้หน้าชานนท์นักแสดงสมทบThe jungle เกมรัก นักล่า บาร์ลับนาทีแสดงนำ2568น้องสาวหายนะ Hide & Sisอาชว์
# ไวส์ (บริษัท)
ไวส์  หรือในชื่อเดิม ทรานส์เฟอร์ไวส์  เป็นบริษัทเทคโนโลยีทางการเงินจากประเทศสหราชอาณาจักร ก่อตั้งขึ้นในเดือน มกราคม พ.ศ. 2552 โดยนักธุรกิจชาวเอสโตเนีย แคร์มันน์ คริสโต และ ตาเวต ฮินริคุส

ประวัติ

ไวส์ในประเทศไทย
ข้อมูลจดทะเบียนกรมพัฒนาธุรกิจการค้าในนามบริษัท ไวส์ เพย์เม้นส์ (ประเทศไทย) จำกัด เมื่อวันที่ 6 กรกฎาคม พ.ศ. 2564 ทุนจดทะเบียน 3,000,000 บาทhttps://data.creden.co/company/general/0105564107020 บริษัท ไวส์ เพย์เม้นส์ (ประเทศไทย) จำกัด - Creden Data
# การผนวกไครเมีย
การผนวกไครเมีย อาจหมายถึง
 การผนวกไครเมียโดยจักรวรรดิรัสเซีย (ค.ศ. 1783)
 การผนวกไครเมียโดยสหพันธรัฐรัสเซีย (ค.ศ. 2014)
# วายเอ็มซีเอนเตอร์เทนเมนต์
วายเอ็มซีเอนเตอร์เทนเมนต์  เป็นบริษัทบันเทิงของเกาหลีใต้ ก่อตั้งขึ้นในปี 2010 โดยโช ยู-มย็อง ลูกชายคนโตของนักร้องเพลงทร็อต แท จิน-อา

ศิลปินของบริษัท เช่น ชิน โบ-รา Kassy และ Soulights รวมถึงนักแสดง คิม จี-อา

ในปี 2015 ดรีมทีเอนเตอร์เทนเมนต์กลายเป็นผู้ถือหุ้นรายใหญ่ของวายเอ็มซี โดยเข้าซื้อกิจการร้อยละ 80 ของบริษัททั้งหมด

 อดีตศิลปิน 
 Mighty Mouth (2012-2015)
 Wheesung (2012-2016)
 Baechigi (2012–2017)
 Sugar Bowl (2014–2015)
 ลักกีเจ (2014–2016)
 J-Yo (2014–2016)
 J'Kyun (2014–2016)
 เจสซี (2014-2018)
 Joohee (2015–2016)
 Baekchan (2015–2016)
 ไอโอไอ (2016–2017)
 อิม นา-ย็อง (2016–2017)
 คิม ชัน-มี (2016–2017)
 คิม เซ-จ็อง (2016–2017)
 ช็อง แช-ย็อน (2016–2017)
 โจว เจี๋ย-ฉฺยง (2016–2017)
 คิม โซ-ฮเย (2016–2017)
 ยู ยอน-จ็อง (2016–2017)
 ชเว ยู-จ็อง (2016–2017)
 คัง มี-นา (2016–2017)
 คิม โด-ย็อน (2016–2017)
 ช็อน โซ-มี (2016–2017)
 วอนนาวัน (2017–2018)
 ยุน จี-ซ็อง (2017–2018)
 ฮา ซ็อง-อุน (2017–2018)
 ฮวัง มิน-ฮย็อน (2017–2018)
 อง ซ็อง-อู (2017–2018)
 คิม แจ-ฮวัน (2017–2018)
 คัง แดเนียล (2017–2018)
 พัก จี-ฮุน (2017–2018)
 พัก อู-จิน (2017–2018)
 แพ จิน-ย็อง (2017–2018)
 อี แด-ฮวี (2017–2018)
 ไล่ กวานหลิน (2017–2018)
 ไอลี (2010–2019)
 Kassy (ร่วมบริหารกับ Nextar Entertainment)
 Soulights
 ชิน โบ-รา
# Droit du seigneur
Droit du seigneur (ท. สิทธิของลอร์ด) หรือเรียก ius primae noctis (ท. สิทธิคืนแรก) เชื่อกันว่าเป็นสิทธิทางกฎหมายในยุคกลางของยุโรป ที่อนุญาตให้เจ้าศักดินามีเพศสัมพันธ์กับหญิงใต้บังคับบัญชา โดยเฉพาะอย่างยิ่งในคืนแต่งงานแรกของหญิงนั้น

นักประวัติศาสตร์ส่วนใหญ่สรุปว่าความคิดดังกล่าวเป็นเพียงเรื่องปรัมปรา และการพาดพิงถึงความคิดนี้ล้วนมาจากสมัยหลัง แนวคิดดังกล่าวมีการกล่าวถึงในวรรณคดียุโรปว่าเป็นการปฏิบัติที่เคยเกิดขึ้นในยุคก่อนหน้านั้นหรือเกิดที่อื่นเป็นเวลาหลายศตวรรษ ในทางปฏิบัติอาจมีเจ้าศักดินาที่ใช้อำนาจและอิทธิพลเหนือทาสติดที่ดินเพื่อหาประโยชน์ทางเพศจากหญิงโดยไม่เกิดผลลัพธ์ตามมาเช่นกัน หากมิใช่สิทธิทางกฎหมายโดยชอบธรรม
# ดรีมทีเอนเตอร์เทนเมนต์
ดรีมทีเอนเตอร์เทนเมนต์  เป็นอดีตบริษัทบันเทิงของเกาหลีใต้ที่ก่อตั้งขึ้นในปี ค.ศ. 2009 โดยอี จ็อง-ซ็อก

ในปี ค.ศ. 2013 อิแมจินเอเชียกลายเป็นผู้ถือหุ้นรายใหญ่ของดรีมที หลังจากเข้าซื้อกิจการทั้งหมด 100%

ในเดือนกรกฎาคม ค.ศ. 2015 ดรีมทีเอนเตอร์เทนเมนต์ประกาศว่าพวกเขาได้ซื้อหุ้น 41% ของวายเอ็มซีเอนเตอร์เทนเมนต์ ตามบริษัทแม่ของดรีมทีเอนเตอร์เทนเมนต์ และอิแมจินเอเชียก็เข้าซื้อหุ้น 39% ของวายเอ็มซีเอนเตอร์เทนเมนต์

อดีตศิลปิน
เกิลส์เดย์ (2010–2019)
จีซอน	 (2010)
จีอิน (2010)
จีแฮ (2010–2012)
โซจิน (2010–2019)
ยูรา (2010–2019)
มินอา (2010–2019)
ฮเยรี (2010–2019)
Jevice (2012–2014)
MC Mong (2016–2018)
เอ็มเอพีซิกซ์ (2016–2018)
 I'M (2016–2018)
จี ฮย็อน-อู (2016–2019)
ฮยัง อุน-มี
อี จี-อัน
คิม มิน-จุน (2017–2019)
แพ็ก ซึง-ฮ็อน (2017–2019)
ฮฃ ซู-อา (2016–2019)

ผลงานการแสดง
 Secrets of Women (ซีรีส์ KBS2 ปี 2016) (กับ DK E&M)
# พระราชบัญญัติเหมืองแร่และเหมืองถ่านหิน ค.ศ. 1842
พระราชบัญญัติเหมืองแร่และเหมืองถ่านหิน ค.ศ. 1842 (c. 99) หรือเรียกกันทั่วไปว่า พระราชบัญญัติเหมืองแร่ ค.ศ. 1842 เป็นพระราชบัญญัติแห่งรัฐสภาสหราชอาณาจักร มีเนื้อหาห้ามหญิงและเด็กหญิงทุกวัยทำงานใต้ดิน และกำหนดอายุขั้นต่ำ 10 ปีสำหรับเด็กชายที่ได้รับว่าจ้างให้ทำงานใต้ดิน ทั้งนี้เป็นกฎหมายที่ออกมาหลังมีการเปิดเผยสภาพการทำงานของเด็กในรายงานคณะกรรมาธิการการจ้างงานเด็ก (เหมืองแร่) ค.ศ. 1842 หลังเกิดอุบัติเหตุที่เหมืองถ่านหินฮัสการ์ในซิลก์สโตน จนเป็นเหตุให้มีเด็กเสียชีวิต 26 คน เป็นเด็กหญิงอายุระหว่าง 8 ถึง 16 ปี 11 คน และเด็กชายอายุระหว่าง 9 ถึง 12 ปีอีก 15 คน ซึ่งสมเด็จพระราชินีนาถวิกตอเรียสั่งการไต่สวน 

แอนโทนี แอชลีย์ คูเปอร์โน้มน้าวสมาชิกรัฐสภาให้สนับสนุนกฎหมายนี้โดยอ้างศีลธรรมยุควิกตอเรีย คือกล่าวว่าหญิงและเด็กหญิงทำงานโดยสวมกางเกงขายาว และเปลือยอกต่อหน้าชายและเด็กชาย ซึ่งทำให้เด็กหญิงไม่เหมาะจะแต่งงานและเป็นแม่คน ร่างกฎหมายผ่านสภาขุนนางในการพิจารณาวาระสามเมื่อวันที่ 1 สิงหาคม ค.ศ. 1842
# จักรยานลู่ชิงแชมป์โลก 2022
ยูซีไอ จักรยานลู่ชิงแชมป์โลก 2022  เป็นการแข่งขันชิงแชมป์โลกครั้งที่ 119 ของจักรยานลู่ชิงแชมป์โลก ซึ่งจัดขึ้นระหว่างวันที่ 12 ถึง 16 ตุลาคม ค.ศ. 2022 ที่ เวลอดรอมนาซิอองนาล ในเมืองแซ็ง-ก็องแต็ง-อ็อง-อีฟว์ลีน ประเทศฝรั่งเศส หลังจากปี ค.ศ. 2015 ครั้งนี้เป็นครั้งที่สองของชิงแชมป์โลกที่สนามแข่งขันจัดขึ้นในแซ็ง-ก็องแต็ง-อ็อง-อีฟว์ลีน และจัดขึ้นติดต่อกันในประเทศฝรั่งเศสเป็นครั้งที่สอง โดยต่อจากเมืองรูแบซึ่งเป็นเจ้าภาพในครั้งก่อนหน้า 

เมื่อวันที่ 1 มีนาคม ค.ศ. 2022 หลังจากการรุกรานยูเครนของรัสเซีย ยูซีไอได้ตัดสินใจตัดสิทธิ์ทีมชาติรัสเซียและเบลารุสออกจากการแข่งขันทั้งหมด

 ตารางเหรียญรางวัล 

 ผู้ได้รับเหรียญรางวัล 
 ประเภทชาย 
ไทม์ไทรอัล 1 กม.   เปอร์ซูตบุคคล   ทีมเปอร์ซูตอีธาน เฮย์เตอร์โอลิเวอร์ วูดอีธาน เวอร์นอนแดเนียล ไบแกมฟีลิปโป กันนาซีโมเน กอนซอนนีโจนาตัน มีลันมันลีโอ โมโรฟรันเชสโก ลามอนโทบีอัส เฮนเซินคาร์ล-เฟรเดอริก เบวอร์ตแลเซอ นอร์แมน เฮนเซินรัสมุส พีเดอร์เซินสปรินต์   ทีมสปรินต์แมททิว เกลต์เซอร์ลีห์ ฮอฟฟ์แมนแมททิว ริชาร์ดสันทอมัส คอร์นิชเจฟฟรีย์ โฮกลันด์ฮาร์รี ลัฟแร็ยเซินโรย ฟัน แด็น แบร์กแจ็ก คาร์ลินแอลิสแตร์ ฟีลดิงเฮมิช เทิร์นบูลคีริน   สแกรตช์   พอยส์เรซ   เอลิมิเนชันเรซ   แมดิสัน โดนาว็อง กรงแด็งแบ็งฌาแม็ง ตอมา อีธาน เฮย์เตอร์โอลิเวอร์ วูด ฟาบีโอ ฟัน เดน บอสเชอลินด์ซีย์ เดอ วิลเดอร์ออมเนียม   

 ประเภทหญิง 
ไทม์ไทรอัล 500 ม.   เปอร์ซูตบุคคล   ทีมเปอร์ซูต เอลีซา บัลซาโมกีอารา กอนซอนนีมาร์ตีนา ฟีดันซาวิตโตเรีย กูอัซซีนีมาร์ตีนา อัลซีนี]]เมแกน บาร์เกอร์ มารียง โบราสกลารา โกโปนีวาล็องติน ฟอร์แต็งวิกตัวร์ แบร์โตสปรินต์   ทีมสปรินต์ เพาลีเนอ กราบอชเอ็มมา ฮินเซอลีอา ฟรีดริช  เป้า ชานจฺวี๋กัว ยฺวี่ฟางยฺเวี่ยน ลี่อิ่ง ลอเรน เบลโซฟี เคปเวลล์เอ็มมา ฟีนูเคนคีริน   สแกรตช์   พอยส์เรซ   เอลิมิเนชันเรซ   แมดิสัน ชารี บอสซ็อยต์ล็อตเตอ กอแป็กกี  กลารา โกโปนีวาล็องติน ฟอร์แต็ง แอแมเลีย เดอริกเซินยูเลีย เลทออมเนียม   

ในช่องสีเทาเป็นรายการที่ไม่ได้ขึ้นในกีฬาโอลิมปิก
# ทาสติดที่ดิน
ทาสติดที่ดิน  เป็นสถานภาพของเกษตรกรจำนวนมากในระบบฟิวดัล โดยเฉพาะอย่างยิ่งเกี่ยวข้องกับระบบถือครองที่ดินสมัยฟิวดัล (manorialism) และระบบที่คล้ายกัน ถือได้ว่าเป็นภาวะแรงงานขัดหนี้ (debt bondage) และแรงงานตามสัญญา (indentured servitude) ซึ่งมีความเหมือนและความต่างจากทาส เป็นแนวคิดที่พัฒนาขึ้นระหว่างสมัยโบราณตอนปลายและยุคกลางตอนต้นในทวีปยุโรป และอยู่มาถึงกลางศตวรรษที่ 19 ในบางประเทศ
 
ทาสติดที่ดินไม่สามารถซื้อขายแลกเปลี่ยนได้โดยลำพัง แต่สามารถซื้อขายไปพร้อมกับที่ดินได้ขึ้นอยู่กับพื้นที่ สำหรับระบบ kholop ในรัสเซียทาสติดที่ดินสามารถซื้อขายได้เหมือนทาสปกติ ไม่มีสิทธิเหนือร่างกายและไม่สามารถออกจากที่ดินที่ติดอยู่ได้ ทาสติดที่ดินที่ครอบครองผืนดินจะต้องทำงานให้กับลอร์ดที่เป็นเจ้าของ โดยจะได้รับการคุ้มครอง ความยุติธรรมและสิทธิเพาะปลูกในบางพื้นที่ของแมเนอร์เพื่อยังชีพตนเอง ทาสติดที่ดินมักต้องทำงานในไร่นาของลอร์ด แต่ยังต้องทำงานในเหมืองและป่าไม้ ตลอดจนใช้แรงงานเพื่อบำรุงรักษาถนน
# ตำบลบ้านค่าย (อำเภอเมืองชัยภูมิ)
ตำบลบ้านค่าย เป็นตำบลหนึ่งในอำเภอเมืองชัยภูมิ จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลบ้านค่ายหมื่นแผ้ว และองค์การบริหารส่วนตำบลบ้านค่าย

 การปกครอง 
 การปกครองส่วนภูมิภาค 

 หมู่ที่ 1 บ้านท่าหว้า
 หมู่ที่ 2 วังก้านเหลือง	
 หมู่ที่ 3 บ้านค่าย
 หมู่ที่ 4 โค้งขนัน	
 หมู่ที่ 5 โค้งน้ำตับ	
 หมู่ที่ 6 กุดเวียน	
 หมู่ที่ 7 แจ้งจิก	
 หมู่ที่ 8 เสี้ยวน้อย	
 หมู่ที่ 9 โค้งยางพัฒนา	
 หมู่ที่ 10 ค่ายเจริญ
 หมู่ที่ 11 ท่าหว้า	
 หมู่ที่ 12 โค้งน้ำตับประชารักสามัคคี
 หมู่ที่ 13 ค่ายแสนสุข
 หมู่ที่ 14 ค่ายสามัคคี

 การปกครองส่วนท้องถิ่น 
พื้นที่ของตำบลบ้านค่าย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลบ้านค่ายหมื่นแผ้ว                          5.344          1,914       4,891องค์การบริหารส่วนตำบลบ้านค่าย                         37.561         2,330       7,455		 รวม                                                            42.905         4,244      12,346
 สถิติจำนวนประชากรและบ้านของตำบลบ้านค่าย ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนกุดเวียนวิทย์ผดุง
 โรงเรียนโค้งน้ำตับวิทยาคาร	
 โรงเรียนชุมพลสวรรค์วิทยา
 โรงเรียนวังก้านเหลืองดรุณกิจ
 โรงเรียนอนุบาลบ้านค่ายหมื่นแผ้ว
 โรงเรียนมัธยมศึกษา
 โรงเรียนบ้านค่ายวิทยา

 การศาสนา
วัด/สำนักสงฆ์

 วัดกลางหมื่นแผ้ว
 วัดกุดเวียน
 วัดแก้งจิก
 วัดโค้งขนัน
 วัดชุมพลสวรรค์
 วัดตะกุด
 วัดนาคาวาสวิหาร
 วัดวังก้านเหลือง
 วัดเสี้ยวน้อย
# ตำบลชีลอง
ตำบลชีลอง เป็นตำบลแห่งหนึ่ง ตั้งอยู่ในอำเภอเมืองชัยภูมิ จังหวัดชัยภูมิ พื้นที่ทั้งหมดอยู่ในความรับผิดชอบของ เทศบาลตำบลชีลอง อยู่ห่างจากตัวอำเภอเมืองชัยภูมิประมาณ 6 กิโลเมตร

 อาณาเขต 
 ทิศเหนือ : ติดต่อกับ ตำบลโคกสูง ตำบลรอบเมือง (อำเภอเมืองชัยภูมิ)
 ทิศใต้ : ติดต่อกับ ตำบลบ้านค่าย (อำเภอเมืองชัยภูมิ) และตำบลลุ่มลำชี (อำเภอบ้านเขว้า)
 ทิศตะวันออก : ติดต่อกับ ตำบลหนองนาแซง (อำเภอเมืองชัยภูมิ)
 ทิศตะวันตก : ติดต่อกับ ตำบลบ้านเขว้า ตำบลโนนแดง ตำบลลุ่มลำชี (อำเภอบ้านเขว้า)

 การปกครอง 
ตำบลชีลองแบ่งการปกครองออกเป็น 17 หมู่บ้าน คือ

 หมู่ที่ 1 ชีลอง	
 หมู่ที่ 2 กุดเหม่ง	
 หมู่ที่ 3 หนองสระ	
 หมู่ที่ 4 โนนหว้านไพล	
 หมู่ที่ 5 หนองบัวขาว	
 หมู่ที่ 6 หัวหนอง	
 หมู่ที่ 7 โปร่งเกตุ	
 หมู่ที่ 8 หนองปลาโด	
 หมู่ที่ 9 ท่าขามแป	
 หมู่ที่ 10 หนองคล้า	
 หมู่ที่ 11 ใหม่พัฒนา	
 หมู่ที่ 12 หนองหว้า	
 หมู่ที่ 13 โนนดู่	
 หมู่ที่ 14 หัวหนอง	
 หมู่ที่ 15 โสกน้ำขาว	
 หมู่ที่ 16 ชีลอง	
 หมู่ที่ 17 หนองบัวขาว

 สถานที่สำคัญ 
 การศึกษา 
 ศูนย์พัฒนาเด็กเล็ก 2 ศูนย์  คือ 
 ศูนย์พัฒนาเด็กเล็กชีลอง
 ศูนย์พัฒนาเด็กเล็กหนองบัวขาว
 โรงเรียนมัธยมศึกษา
 โรงเรียนชีลองวิทยา	
 โรงเรียน
 โรงเรียนโนนหว้านไพล	
 โรงเรียนบ้านหนองบัวขาว	
 โรงเรียนโป่งเกตรัฐราษฎร์นุเคราะห์	
 โรงเรียนวัดพุทโธวาท
 โรงเรียนหนองสระสำราญราษฎร์ 

 การศาสนา 
 วัดชัยศรีสมสะอาด
 วัดบ้านหัวหนอง
 วัดบุ่งสาวตาล   
 วัดปทุมชาติ  
 วัดป่าบ้านโป่งเกตุ
 วัดพุทธวิจิตราราม
 วัดพุทโธวาท
 วัดศาลาลอย
 วัดศาลาวรรณ
 วัดหนองปลาโด
 วัดอารมณ์ชื่น

 การสาธารณสุข   
 โรงพยาบาลส่งเสริมสุขภาพตำบลชีลอง
 โรงพยาบาลส่งเสริมสุขภาพตำบลหนองบัวขาว
# ตำบลโพนทอง (อำเภอเมืองชัยภูมิ)
โพนทอง เป็น 1 ใน 19 ตำบลของอำเภอเมืองชัยภูมิ จังหวัดชัยภูมิ ปัจจุบันเป็นพื้นที่รองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองชัยภูมิ

 ที่ตั้งและอาณาเขต 
ตำบลโพนทอง มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดกับ ตำบลห้วยบง ตำบลนาเสียว (อำเภอเมืองชัยภูมิ)
 ทิศใต้ ติดกับ ตำบลบุ่งคล้า (อำเภอเมืองชัยภูมิ)
 ทิศตะวันออก ติดกับ ตำบลกุดตุ้ม ตำบลห้วยบง (อำเภอเมืองชัยภูมิ)
 ทิศตะวันตก ติดกับ ตำบลบ้านเล่า ในเมือง (อำเภอเมืองชัยภูมิ)

 การแบ่งเขตการปกครอง 

 การปกครองส่วนภูมิภาค 
ตำบลโพนทองแบ่งพื้นที่การปกครองออกเป็น 12 หมู่บ้าน ได้แก่
หมู่ 1บ้านใหม่พัฒนา(Ban Mai Phatthana)หมู่ 2บ้านโพนทอง(Ban Phon Thong)หมู่ 3บ้านนางเม้ง(Ban Nang Meng)หมู่ 4บ้านหนองหญ้ารังกา(Ban Nong Ya Rang Ka)หมู่ 5บ้านสร้างแว้(Ban Sang wae)หมู่ 6บ้านซับพระไวย์(Ban Sap Phra Wai)หมู่ 7บ้านโนนม่วง(Ban Non Muang)หมู่ 8บ้านซับม่วง(Ban Sap Muang)หมู่ 9บ้านหนองหญ้ารังกา(Ban Nong Ya Rang Ka)หมู่ 10บ้านหนองหญ้ารังกา(Ban Nong Ya Rang Ka)หมู่ 11บ้านนางเม้ง(Ban Nang Meng)หมู่ 12บ้านโพนทอง(Ban Phon Thong)

 การปกครองส่วนท้องถิ่น 
ท้องที่ตำบลโพนทอง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลโพนทองครอบคลุมพื้นที่ตำบลโพนทองทั้งหมด ซึ่งเป็นสภาตำบลโพนทอง ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลโพนทองในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539 จนถึงปัจจุบัน
# ตำบลบ้านเล่า
ตำบลบ้านเล่า เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 6 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านเล่า

 อาณาเขต 
 ทิศเหนือ ติดกับ ตำบลนาเสียว ตำบลนาฝาย (อำเภอเมืองชัยภูมิ)
 ทิศใต้ ติดกับ ตำบลโพนทอง ตำบลรอบเมือง ตำบลรอบเมือง (อำเภอเมืองชัยภูมิ)
 ทิศตะวันออก ติดกับ ตำบลโพนทอง (อำเภอเมืองชัยภูมิ)
 ทิศตะวันตก ติดกับ ตำบลนาฝาย (อำเภอเมืองชัยภูมิ)

 การปกครอง 
ตำบลบ้านเล่า แบ่งการปกครองออกเป็น 15 หมู่บ้าน คือ

 หมู่ที่ 1 เสี้ยวน้อย
 หมู่ที่ 2 เล่า	
 หมู่ที่ 3 เสี้ยวใหญ่
 หมู่ที่ 4 โพธิ์น้อย	
 หมู่ที่ 5 โนนทัน	
 หมู่ที่ 6 โพธิ์ใหญ่	
 หมู่ที่ 7 ม่วง	
 หมู่ที่ 8 กุดสวง	
 หมู่ที่ 9 หนองแวง	
 หมู่ที่ 10 โนนสะอาด	
 หมู่ที่ 11 เสี้ยวน้อยพัฒนา	
 หมู่ที่ 12 โพธิ์ทอง	
 หมู่ที่ 13 ห้วยม่วง	
 หมู่ที่ 14 เล่า	
 หมู่ที่ 15 โพธิ์เจริญ

 สถานที่สำคัญ 
 การศึกษา 
 ศูนย์พัฒนาเด็กเล็กบ้านเล่า
 โรงเรียนมัธยมศึกษา
 โรงเรียนกาญจนาภิเษกวิทยาลัย ชัยภูมิ
 โรงเรียนสตรีชัยภูมิ 2
 โรงเรียน 
 โรงเรียนการไฟฟ้าส่วนภูมิภาคสงเคราะห์ 1 (บ้านโพธิ์น้อยกุดสวง)
 โรงเรียนบ้านโพธิ์ใหญ่	
 โรงเรียนบ้านเล่าวิทยาคาร	
 โรงเรียนบ้านเสี้ยวน้อย	
 โรงเรียนสตรีชัยภูมิ 2	
 โรงเรียนอื่นๆ
 โรงเรียนโสตศึกษาจังหวัดชัยภูมิ

 การศาสนา 
 วัดกู่สุวรรณวนาราม
 วัดเกาะ
 วัดแจ้ง
 วัดท่าเสี้ยว
 วัดโนนชัย
 วัดบ้านโพธิ์ทอง
 วัดราษีกุดสวง
 วัดสมศรีบ้านเสี้ยวน้อย
 วัดอัมพวัน
 วัดอัมพา
# สมัยฝรั่งเศส
ในประวัติศาสตร์นิพนธ์ยุโรปเหนือ ศัพท์ สมัยฝรั่งเศส (;) สื่อถึงช่วง ค.ศ. 1794 ถึง 1815 ซึ่งส่วนใหญ่ของยุโรปเหนือถูกฝรั่งเศสสมัยสาธารณรัฐที่ 1 หรือสมัยนโปเลียนควบคุมEduard Rothert: Rheinland-Westfalen im Wechsel der Zeiten. Düsseldorf 1900; Online-Präsentation der Universitätsbibliothek der Heinrich-Heine-Universität Düsseldorf, abgerufen am 21. März 2011 ระยะเวลาของสมัยนี้แตกต่างกันไปตามท้องที่ที่เกี่ยวข้องDas Rheinland unter den Franzosen 1794–1815.  Landschaftsverband Rheinland (LVR), abgerufen 18. März 2011

ประวัติ
thumb|จักรพรรดินโปเลียนเข้าร่วมพิธีปล่อยเรือ ฟรีทลันท์ ที่แอนต์เวิร์ป (ปัจจุบันอยู่ในประเทศเบลเยียม) ใน ค.ศ. 1810

หลังยุทธการเอาสเทอร์ลิทซ์และสงครามสหสัมพันธมิตรครั้งที่สาม นโปเลียนทรงยุบจักรวรรดิโรมันอันศักดิ์สิทธิ์ ผนวกดินแดนบางส่วนของออสเตรียและรัฐเยอรมันบางรัฐเข้ากับฝรั่งเศส และจัดตั้งรัฐเยอรมันขึ้นเป็นสมาพันธรัฐแห่งแม่น้ำไรน์ นโปเลียนเป็น "ผู้พิทักษ์" ของสมาพันธรัฐ แต่เนื่องจากสมาพันธรัฐเป็นพันธมิตรทางทหารเหนือสิ่งอื่นใด นโยบายการต่างประเทศจึงถูกฝรั่งเศสครอบงำอย่างเต็มรูปแบบ และสมาพันธรัฐต้องจัดหากองกำลังทหารจำนวนมากให้แก่ฝรั่งเศส ความกังวลต่อการเกณฑ์ทหารก่อให้เกิดการจลาจลที่มีชื่อว่าสงครามชาวไร่ชาวนาใน ค.ศ. 1798 ในพื้นที่ที่ปัจจุบันคือประเทศเบลเยียมและลักเซมเบิร์ก ส่วนเยอรมนี นโปเลียนจัดตั้งรัฐใหม่สองรัฐ คือ แกรนด์ดัชชีเบิร์กกับราชอาณาจักรเว็สท์ฟาเลินซึ่งพระองค์ทรงยกให้แก่ฌออากีม มูว์รา นายพลของพระองค์ กับเฌโรม โบนาปาร์ต  พระอนุชาของพระองค์ตามลำดับ เนเธอร์แลนด์ของออสเตรียและราชรัฐมุขนายกลีแยฌถูกผนวกเข้ากับฝรั่งเศสและกลายเป็นจังหวัด

ระหว่างการครอบครองของฝรั่งเศสมีการนำประมวลกฎหมายนโปเลียนมาใช้ ทำให้ชาวเยอรมันรับรู้ถึงแนวคิดการปฏิวัติฝรั่งเศสซึ่งรวมถึงชาตินิยมด้วย ในปรัสเซีย (ซึ่งไม่ได้อยู่ในสมาพันธรัฐแห่งแม่น้ำไรน์แต่ยังคงถูกฝรั่งเศสครอบครอง) สถานการณ์นี้ก่อให้เกิดแรงขับเคลื่อนต่อการปฏิรูปรัฐธรรมนูญ การเมือง สังคม และการทหารซึ่งต่อมาจะมีความสำคัญอย่างยิ่งในช่วงสงครามประกาศอิสรภาพ ส่วนในสมาพันธรัฐก็มีการจลาจลต่อต้านการปกครองของฝรั่งเศสอยู่แล้ว และหลังกองทัพฝรั่งเศสประสบความพ่ายแพ้อย่างหนักในการรุกรานรัสเซีย ลูทวิช ยอร์ค ฟ็อน วาร์เทินบวร์ค ผู้บัญชาการของกองพลปรัสเซีย ลงนามสงบศึกกับรัสเซีย ซึ่งถือเป็นตัวกระตุ้นสงครามประกาศอิสรภาพ
# ตำบลนาฝาย (อำเภอเมืองชัยภูมิ)
นาฝาย เป็น 1 ใน 19 ตำบลของอำเภอเมืองชัยภูมิ จังหวัดชัยภูมิ เป็นที่ตั้งของอุทยานแห่งชาติตาดโตน วันที่ 31 ธันวาคม พ.ศ. 2523 โดยมีจุดเด่นอยู่ที่ "น้ำตกตาดโตน" มีน้ำไหลตลอดปี โดยเฉพาะในฤดูฝนจะสวยงามเป็นพิเศษ ด้านบนเป็นธารน้ำไหลผ่านลานหินสองฝั่งธารร่มรื่นด้วยต้นไม้ใหญ่

 ที่ตั้งและอาณาเขต 
ตำบลนาฝาย มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดกับ ตำบลท่าหินโงม (อำเภอเมืองชัยภูมิ)
 ทิศใต้ ติดกับ ตำบลรอบเมือง (อำเภอเมืองชัยภูมิ)
 ทิศตะวันออก ติดกับ ตำบลนาเสียว (อำเภอเมืองชัยภูมิ)
 ทิศตะวันตก ติดกับ ตำบลห้วยต้อน (อำเภอเมืองชัยภูมิ)

 การแบ่งเขตการปกครอง 

 การปกครองส่วนภูมิภาค 
ตำบลนาฝายแบ่งพื้นที่การปกครองออกเป็น 19 หมู่บ้าน ได้แก่
หมู่ 1บ้านตาดโตน(Ban Tat Ton)หมู่ 2บ้านห้วยชัน(Ban Huai Chan)หมู่ 3บ้านนาฝาย(Ban Na Fai)หมู่ 4บ้านหนองแวง(Ban Nong Waeng)หมู่ 5บ้านหนองหญ้าปล้อง(Ban Nong Yaplong)หมู่ 6บ้านหนองนกเขาน้อย(Ban Nong Nok Khao Noi)หมู่ 7บ้านกุดขมิ้น(Ban Kut Khamin)หมู่ 8บ้านโนนคูณ(Ban Non Khun)หมู่ 9บ้านช่อระกา(Ban Choraka)หมู่ 10บ้านพลัง(Ban Nong Kwang)หมู่ 11บ้านคร้อ(Ban Lae Yakha)หมู่ 12บ้านโนนพระคำ(Ban Non Phra Kham)หมู่ 13บ้านโนนมะเกลือ(Ban Non Makluea)หมู่ 14บ้านโนนเหลี่ยม(Ban Non Liam)หมู่ 15บ้านโนนดู่พัฒนา(Ban Non Du Phatthana)หมู่ 16บ้านนาฝายเหนือ(Ban Na Fai Nuea)หมู่ 17บ้านช่อระกา(Ban Choraka)หมู่ 18บ้านช่อระกา(Ban Choraka)หมู่ 19บ้านโนนสะอาด(Ban Non Sa-at)

 การปกครองส่วนท้องถิ่น 
ท้องที่ตำบลนาฝาย มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลนาฝาย ครอบคลุมพื้นที่ตำบลนาฝายทั้งหมด ซึ่งเป็นสภาตำบลนาฝาย ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลนาฝายในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539 จนถึงปัจจุบัน